Kāti, ka huri tuatua ahau ki tēnei o ngā kaupapa. Ka tū au hei māngai mō Te Rōpū Reipa ki runga i tēnei kaupapa me te kī atu, e tautoko mārika ana mātou o Te Rōpū Reipa i tēnei o ngā pire. E tautoko ana mātou i tēnei Pire nā runga i te mōhio ko te mea nui o Te Kāwanatanga, ko te mea nui o tēnei Kāwanatanga, Te Rōpū Reipa, me Te Rōpū Kākāriki, hei whakararata mai i te hunga hauā, i te hunga turi, i wēnā momo āhuatanga katoa kei tēnei mahi ki roto i Te Whare. 